
Premili u Gospodinu! Prva je i najpreča dužnost 
crkvenih nadpastira, da prema izričitoj naredbi Bo- . 
žanskog Spasitelja propovjedaju svomu puku 'blago- 
tvornu riječ Božju. »Idite«, veli Isus svojim aposto- 
lima, »idite i naučajte sve narode, učeći ih da drže 
sve što sam vam zapovjedio« (Mat. 28, 1920), i apo- 
stoli.raziđoše se po svemu svijetu, da posvuda navje- 
štaju spasonosnu nauku svoga Bož. Učitelja. Sljedeći 
njihove svete stope nasljednici njihovi, biskupi, koji 
su postavljeni od Duha Svetoga, da u pojedinim die- 
cezama upravljaju Crkvom Božjom, ozbiljno shvatiše 
svoj visoki poziv, te su revno propovjedali vjernici- 
ma povjerenim njihovoj pastirskoj skrbi, u početku 


vek TE id - 


* usmeno, zatim i pismenu evanđeosku nauku. To su 
obavljali češće preko godine, “osobito pak u sv. ko- 
rizmeno doba, koje nam s bližega dozivlje u pamet ve- 
liko djelo našega otkupljenja. Ovoj se prevažnoj pa- 
stirskoj dužnosti, premili vjernici, i ja sada odaziv- 
ljem i smatram shodnim, da vam prigodom današnje 


teške krize, što je zavladala svijetom, upravim neko- 


liko pobudnih riječi, potsjećajući vas osobito, u krat- 
kim potezima, na prave, duboke uzroke današnjih te- 
škoća, e da odatle uzmognete crpiti korisnih pouka za 
svoje sve jače učvršćenje u sv. katol. vjeri kao što i 


u praktičnom kršć, življenju. Da je teška kriza pri“ | 


tisla čitavu zemlju, to slušate na svakom koraku, to 
čitate u svim novinama, pače svi ju više il; manje' bol- 
no osjećate. Prema pisanju stručnjaka ova je kriza 


neviđena u povijesti čovječanstva, jer je obuhvatila . 
direktno ili indirektno, većoj ili manjoj mjeri sve na- ' 


rode i sve društvene slojeve: nije ograničena nika- 


kvim prostorom, ona je općenita, univerzalna. Kad 
promislimo da nije poštedila ni najbogatije države, 


kao Američku Uniju ni moćnog Albiona, možemo ra- 
zumjeti, kolike je dimenzije ona zauzima. I sada eto 
svi se državnici, švi se učenjaci i stručnjaci u .eko- 
nomskim te financijskim pitanjima stavljaju na po- 
sao da prouče kako bi se doskočilo strahovitim po- 


sljedicama, štono u svakom pogledu: 'gospodarskom, , 
socijalnom, , državnom, izviru iz današnjeg. teškog 


stanja. 


“Nu, jesu li možda ovi odlični ljudi našli uspje- 


 Šnog lijeka ogromnoj nevolji, koja, poput grdne mo- 
ze; tišti pojedince, narode i države? Na žalost vi- 
sis 
ka 

“ dolazi: 


đamo, da sve njihoye konferencije, svi njihovi razgo- 
vori i raspravljanja ne pokazuju jačeg vidljivog plo- 
da, Možda njihovi opetovani napori časovito zaprije- 
čiše gore zlo, ali radikalnih promjena na bolje još 
nigđe ne opažamo. 1 sad se opravdano pitamo: koji 
su to razlozi, da. ne uspjevaju njihova“ mučna nasto- 
janja? Premili vjernici, evo na to temeljitog odgo- 
vora, do kojega se ozbiljnim razmišljanjem lako 

Stručnjaci i državnici ograničuju se pri svojim 
istraživanjima jedino na neposredne, bližnje, vanjske 
uzroke i povode ove teške krize, ali ne prodiru dublje 


“u korjen zlu, i zato nemogu ni da nađu pravih uzroka 


današnjih nevolja. Današnja 'je kriza, premili vjer- 


nici, u prvom redu unutar samoga modernoga čovje- 
: ka: teška je moralna. bolest zahvatila samu dušu čo- 


vjeka, pa iz pokvarene čovječje duševnosti proizlaze 
sve ljudske nevolje: nutrnje i vanjske, moralne i e- 


.konomske, Svemu je prvim izvorom radikalno izopa- 


čena duša današnjega čovječanstva, koje je drzovito 
u svojoj oholosti i sebičnosti odbacilo Boga i Njegov 
sveti zakon, i zato sada nosi posljedice svoga odme- 


* tnuća, Na to autoriktativno svraća našu pozornost i 


slavno. vladajući Sv, Otac Papa, u svom divnom od- 
govoru, što ga je na prošli Badnjak dao na pozdrav- 


zboru kardinala prigodom njihovog božićnog česti- 


tanja: »Eto svi su na nogama, veli sv. Otac — svi su 
uronili u marljivo proučavanje, svi se natječu tražeći 
da nađu lijekove. I ništa se ne postizava.. Lijekovi se 


ne nalaze, i što! je bolnije, ne opaža se ruka Božja, 


koja, je tako vidljiva. Ne misli se na Boga... U svim 

tim putovanjima, sastancima, susretima, raspravlja- 
njima, pregovorima, tolikih odličnih ličnosti, tolikih 
izvrsnih ljudi, nema misli na Boga, Što možemo da či- 
nimo mi, svi mi ljudi skupa, što može da učini cio 
svijet bez Boga, zaboravljajući na Boga i ne utječući 
se Bogu? Stoga nam očevidno dolazi u pamet sa stri- 
šnom očevidnošću sjećanje na riječ Božju, na jednu 
nepogrešivii, nepobitnu istinu: »Ako Gospodin ne sa- 
gradi kuće, uzalud se trude, koji ju zidaju.« Grad, 
kuća ne može se zidati ni obraniti, nego jedino s Bo- 
gom. Odatle je očita potreba, da se svijet vrati mi- 
šlju, srcem, cijelom dušom Bogu. A vratiti se Bogu 
znači živjeti s Bogom« (Osserv. Romano 25 decem- 
bra 1931). 

Zadubimo se, premili, u ove tako duboke i tako 
istinite riječi i pomno se zamislimo u.njihovo veliko 
značenje, za našu pouku i dolično vlađanje. Vrhovni 
Naučitelj sv. Crkve, sv. Otac Papa, vođen Duhom 
BoŽjim, označuje poglavitim uzrokom svega današnje- 
ga zla, moralnog i ekonomskog, odalečenje moderno- 
ga svijeta od Boga, od Njegovih svetih nauka, od Nje- 
govih spasonosnih zapovjedi, i time upire prstom na 


korjen svih nevolja u svijetu, na materijalističko bez- > 


božno shvaćanje života. Možda će se neki moderni 
mudrijaši, koji crpe svoje znanje ponajviše iz dnev- 
nih novina, što ih u jutro čitaju, da preko dana time 
u neupućenoj površnoj svojoj. okolini paradiraju, 
svijati ovoj tako odrešitoj vjersko-moralnoj diagnozi 
glede današnje svjetske krize, ali dosta je da se osvr- 
nemo samo letimice na kulturu povijest prošloga sto- 
ljeća i viđet ćemo, da Sv. Otac Papa imade u tome 


potpuno pravo. Upravimo dakle samo kratki pogled 
na moderno društvo, da se uvjerimo, kako se upravo 
sustavna njegova dekristianizacija i laicizacija, to jest 
odmetnuće od Boga i Njegovog Krista, koje je so- 
tonski provedeno počam od franc, revolucije posvuda 
u modernom svijetu pod vodstvom zlokobnog irama- 
sunstva, ima da oznaći prvim i poglavitim uzrokom 
današnje strašne krize, Da, premili kršćani: firancu- 
ska revolucija koncem osamnaestoga vijeka proglasila 
je načelo posvemašnje slobode za čovjeka na sva- 
kom području: proglasila je čovjeka slobodnim od 
Boga, od Njegovog svetog zakona, proglasila ga je 
slobodnim u čitavom njegovom ne samo nuirnjem ne- 
go i vanjskom djelovanju, i time je otvorila široke pu- 
teve svakoj razuzdanosti, koja se odrazila ne samo 
u vjerskom; moralnom i intelektualnom, i nego i na 
gospodarstvenom te socijalnom polju, i to se sve 
$rozno osvetilo čitavom čovječanstvu, kako bjeloda- 
no pokazuje jadno današnje stanje ljudskoga roda 
Protukršćanski liberalizam naglasio je i na ekonom- 
skom polju neograničenu slobodu: trgovanja i brzo su 
se oćutile strašne posljedice tog krivog načela: nasta- 
la je bezobzirna slobodna konkurencija među poje- : 
dincima, među društvenim stališima, toli unutar poje- 
dinih država koli u međunarodnom gospodarstvenom 


. saobraćaju, nastala je teška ekonomska borba unutar 


ljudskoga društva. Riješen blagotvornih uzda Kristo- 
ve vjere i morala, usljed apostazije od Boga, raspo- 
jasao se u svoj svojoj okrutnosti grubi čovječji egoi- 
zam: nezasitna pohlepa za materijalnim interesom te 


. neukroćena težnja za slobodnim tjelesnim uživanjem, 


mie. 


uzele su maha u svoj svojoj razuzdanosti. es je 
svoju već nikakvim moralno-vjerskim nače ne obuz- 
danu divlju silu živinska niža strana u ide u, pre- 
vladala je zvijer u čovjeka i zato je nastupi a u ai 
vječanstvu borba sviju proti svima, nemila inebusi na 
borba za materijalne probitke: za novac; uživanje 1 
vlast, čije se strahovite posljedice danas svuda teško 
osjećaju. Premili vjernici! Protukršćanski elementi, 
koji su iza francuske revolucije-tekom prošloga sto- 
ljeća vladali u nauci i u čitovm javnom životu pod 
egidom rastvornog iramasunstva, hotjeli su zbaciti sa 
prestolja Boga, Stvoritelja i Uzdržavatelja svijeta, i 
na Njegovo mjesto podigoše čovjeka, kao bića tobože 
samome sebi dostatno, koje ne će trebati da traži svo- 
ju sreću izvan ovoga svijeta, u Bogu, nego u slobod- 


nom ničim ograničenom razvitku svih svojih duševnih | 


i fizičkih moći. Žalosna je pak prkasa jasno očitovala 
radikalnu nemoć toga liberalističkog laičkog sustava, 
koji je htio graditi bez Boga, Obistinila se # ovdje 
neprevarena riječ Bož. Spasitelja: Ex fructibus co- 
gnoscetis eos. Po žalosnim plodovima moraćemo su- 
diti o modernom djelovanju bez Boga. 

Strašna današnja kriza, ogromne današnje nevo- 


P= 


lje u čitvom svijetu bjelodana su osuda takovog pro- | 
tukršćanskog svjetovnog naziranja i djelovanja. Po- 
gledajte časkom, čime je urodila neograničena slo- .- 


boda u gospodarstvenom pogledu: Neograničena 'slo- 
boda proizvela je slobodnu utakmicu, koja je pak u- 


propastila ekonomski slabije a jedino je ostavila na > 
životu, pače još više ojačala ekonomski jake u novcu. 
i imanju, Ovi su u svoje ruke usredotočili čitavo bo- | 


gatstvo. Živo nam te grozne posljedice, što proiza- 
đoše iz protukršć, ekonomskog liberalizma, riše veliki 
današnji Papa Pijo XI u svojoj prevažnoj enciklici od 
15 prošloga Maja »Quadragesimo anno«, u kojoj pom- 
njivo analizira teško mođerno socijalno stanje i na- 
vađa način, kako da se korektno ispravi današnji ne- 
zdravi društveni poredak, Smatram potrebitim da ov- 
dje navedem neke zgodne odlomke iz tog epohalnog 
pisma, koje još jednom dokazuje, kako se katol. Cr- 
kva brine za uspostavljenje.u čovječanstvu zdravog 
socijalnog reda, poremećenog usljed krivih protu- 
kršćanskih nauka prošloga vijeka, »U prvom redu, 
riječi su sv. Oca, svima upada u oči kako se u naše 
vrijeme ne samo gomilaju bogatstva nego se i priku- 
pljuje golema moć i despotska gospodarstvena pre- 
vlast kod nekolicine, koji većinom nijesu, vlasnici ne- 


, go samo čuvari i upravitelji kod njih položenog ka- 


pitala, kojim oni po miloj volji upravljaju. Tu pre- 
vlast najžešće vrše oni koji, imajući u ruci iu posjedu 
novac, odlučuju sa kamatima vjeresije i vladaju u po- 
dijeljivanju zajmova i na taj način imađu u vlasti 
krv, od koje živi čitavo gospodarstvo, i u svojim ru- 
kama drže, da tako kažemo, dušu ekonomije i protiv 
njihove volje nitko ne može disati. Ovo gomilanje mo- 
ći i sile, koje je kakono osobiti biljeg najnovije eko- 
nomije, nastalo je naravnim putem iz beskrajne slo- 
bode konkurencije, koja daje živjeti samo onima, 


: koji su najjači, što često znači isto kao da rečemo: 


koji su u borbi najbezobzirniji i najmanje paze na 
savjest, Zatim ovo gomilanje rađa trovrsnim supar- 
ništvom: borba se naime vodi ponajprije za ekonom= 

sku prevlast, zatim se vodi žestoko kreševo, tko će 
prigrabiti vlast u državi, da bi njezine sile i snagu 
mogao izrabiti u ekonomskoj borbi, a napokon pre- 
nose se sukobi na međunarodno polje među država- 
ma, bilo da razne države stavljaju svoju snagu i poli- 
tički upliv u službu ekonomskim interesa svojih gra- 
đana, bilo da izrabljuju svoje sile i ekonomsku moć: 
. za rješenje političkih razmirica. 
To su sve zadnje posljedice individualističkog 
(liberalističko-protukršćanskog) duha u ekonomskim 
odnošajima, što ih svi dobro poznajete i žalite: slo- 
bodna utakmica utukla je samu sebe: na mjesto slo- 
bodne trgovine stupila je ekonomska diktatura: la- 
komo gramzenje za dobitkom ustupilo je mjesto neo- 
graničenoj ambiciji za vlašću. I čitav je ekonomski 
život postao 'tvrd, neumoljiv i okrutan.«*) 

Teška je ova optužba modernog čovječanstva bez 
Boga, što ju ovdje odlučno iznosi Sv. Otac Papa, ali 


*) Vidi prevod enciklike u »Katol. Listu« od 23./VII. 1931. 
br. 30 i dalje. Zaslužuje da svaki ne samo svećenik, nego i 
izobraženi svjetovnjak pročita i pomnjivo prouči ovu pre- 
znamenitu encikliku, o kojoj se između ostalih laskavo izrazio 
i predsjednik Internacijonalnog Ureda Rada pri Savezu Na- 
roda, inače socijalista A. Thomas. Vidi poučnu katol. socijalnu 
reviju »Dossiers de PAetion Populaire« od 10./VII..1981., str. 
1478.  Nabavlja se ova revija kod knjižare »Editions Spes«, 
Pariz, 17 rue Soufflot, uz cijenu od 55 đrs., a izlazi dva puta 
mjesečno na 116 stranica. Pošto treba da se i kat. svećenici te 
svjetovnjaci bave ozbiljno socijalnim pitanjem, kako je to 
vruće preporučio Sv. Otac Papa. te Episkopat u svojoj zadnjoj 
skupnoj poslanici, dobro će im poslužiti i »Socijalna Revija« 
dra. B. Dulibića u Šibeniku; stoji 60 Din. na godinu. 

žalibože ona posve odgovara istini, u čemu se slažu 
s njime i toliki veliki moderni državnici te učenjaci, 
a napose mlađi intelektualci u svim narodima. Da 
spomenem samo bivšeg pretsjednika Američke Unije 
K. Coolidgea, koji se u jednom svom govoru ovako 
tuži: »Mi smo se ludo trudili da otkrijemo sva prak- 
lična srestva za lako obogaćenje, mnogo smo se više 
za to trudili nego li da posti&$nemo mudrost, koja bi 
nas vodila u vječnost, pa što smo dobili? Vazda važe 
ona: što vrijedi čovjeku, da sav svijet dobije a dušu. 
svoju izgubi?« Iz ovih se riječi može dobro razabrati, 
kako ovaj veliki državnik vidi slabost modernog dru- 
štva upravo u pomanjkanju viših moralnih vrednota, 
u nestajanju kršćanskih kreposti, koje jedine donose 
sreću pojedincima i narodima, To isto indirektno pri- 
znaje i današnji vodeći krugovi u evropskim država- 
ma, koji osuđuju, barem u teoriji i na riječima kruti 


“ današnji egoizam pojedinaca i naroda, Ne čitamo li 


često kako oni neprestano jedan drugomu prigova- 
raju, da teže za prevlašću u ekonomskom i politič- 
kom životu i tako da priječe sanaciju teške krize? Ne 
predbacuju li si izmjenično politiku narodne sebič- 
nosti i svjetske hegemonije, štono ju jedan državnik 
svetogrdno nazvao »sacro egoismoš, — svetim ego- 
izmom? Time i oni ispovjedaju da je nesretni ego- 
izam pa bio to i narodni, prvim uzrokom svih nesu- 
glasica. 

Da vidimo jošter, kako ugledni mlađi intelek- 
tualci u svim narodima, od kojih neki i ne vojuju u 
katoličkim redovima, sude o današnjem stanju. Pre- 
stavnici ove grupe u Francuskoj, (koji izdavaju u tom 

pogledu razne revije kao »Europe«, »Notre Temps«, 
»Etat moderne«, »Revie des vivants«, »Plans« itd,) — 
otvoreno i bezobzirno ističu trulost današnjeg mate- 
rijalističkog bezbožnog društvenog, uređaja, te traže 
novi zdraviji poredak. Oni su jezgrovito obilježili mo- 
derni svijet, koji ne poznaje 'viših ideala nego gleda 
samo na materijalne interese i sensualne užitke: na- 
zvali su ga »svijet bez duše« i upravo su nedavno pod 
tim istim naslovom tiskali jednu knjigu u tom smi- 


slu. Modernim materijalističkim društvom, koji ne će . 


da znade za Boga, ni za Njegov moralni zakonik, vele 
oni, zavladala je materija, tijelo, zavladao je novac 1 


putenost,.i odatle sva njegova nesreća, Modetni čo-' 
vjek, piše jedan njihov od glavnih prestavnika ((Filip.. 
= Lamour), kojemu sreća ima biti vrhovnim. ciljem, ne- > 


ma ni vremena ni snge ni-volje da traži ovu sreću 
ondje gdje ju lako može naći, to jest u nutrini svoje 


duše« (Vrdi la (Croix« od 7-1-t. 6.) Današnji je čo- 
“vjek, koji Se riješio viših ideala, upao u glib grube Ze- , 


maljštine, čime upropašćuje sebe'i drugoga. Stoga ovi 


- plemeniti intelektualci, koji se u .konstataciji zla(i. 
“njegovih temeljnih uzroka 'posve se slažu sa katolič. 
Crkvom, ,sa Sv. Ocem Papom, i oni dovikuju nemir-“ 


nom čovječanstvu: Sursum cor da: gori srca i 
sa glasovitim franc; katol; filozofom J, Maritain-om, 
profesorom sveučilišta“ u Parizu, proglasuju -»prven- 
stvo duha u svijetu.«*) 

*) Maritain je tiskao proti »Aetion .Francaise« 'poznatu 


svoju knjigu: »La Primautč du spirituel«. 

Tako se i moderni po malo vraćaju kršć, shva- 
ćanju hierarhičkog reda u ljudskom životu, što ga je 
lijepo označio glasoviti filozof matematičar Pascal u 
svojoj duboko kršćanskoj teoriji o trima redovima u 
čovjeku: Najniži stupanj odredio je on pri tome pro- 
stoj materiji, tijelu, kojom treba da upravlja ljudska 
inteligencija, ali pošto bi nesavršeni ljudski um mo- 
gao lako da bude zaveden od materije, stoga je nužno 
da ion bude dirigiran od više sile, a to je moralni za- 
kon, koji imade svoj permanentni izvor u Bogu. Ovako 
čuveni Pascal i s njime svi kršć. filozofi. I danas se 
teško osjećaju posljedice poremećenja ovog divnog 
reda, što ga sami Bog postavio. Da nije moderni čo- 
vjek prezreo.ovaj hierarhijski red, ne bi došlo ni do 
ove ekonomske katastrofe: ne bi se moglo vidjeti ovaj 
grozviti paradoksalni slučaj u današnje doba: na 


jednoj strani leže obilata slagališta pšenice, kate, riža 
(u Kanadi, Američkoj Uniji, Braziliji i drugđe), a na 


drugoj ljudi umiru od gladi. Zašto? radi egoizma po- 


jedinaca i naroda. Pojedinci vole uništiti obilate da- 


rove Božje, samo da uzdrže visoke cijene svojih pro- 


- izvoda, a isto tako i narodi radi žalosnih političkih 


nesuglasica stavljaju zaprijeke međunarodnoj trgo- 
vini, i tako stradava mnoštvo bijednih ljudskih stvore- 
nja. Dobri je Bog u svojoj blagodarnosti obilno bla- 


«goslovio zemlju, i sav bi svijet po Njegovoj milosti 


mogao imati sve potrebe za uživanje, ali ljudska se- 
bičnost, ljudski neukroćeni egoizam, koji ne poznaje 
Boga ni Njegovih svetih moralnih zakona, to zapre- 
čuje, Nije li iz ovoga posve jasno, da današnja teška 
kriza leži u samom čovjeku, i da će jedino onda .pre- 


dij <, 


stati, kada sunce Božje istine i toplote kršćanske kre- 
. posti pronikne zalutalim čovječanstvom? 

Nego još jedna ugodna konstatacija: Ne samo 
moderni mlađi intelektualci vide poglaviti uzrok da- 
našnje krize u pogaženju duhovnih vrednota, nego što 
je simptomatičnije, to isto priznavaju i sami uviđeniji 
industrijski i trgovački krugovi. Tako je glasilo Fe- 
deracije francuskih industrijalaca i trgovaca »L Eco- 
nomie nauvelle« u svom broju od maja 1931, donijelo 
interesantan članak o svjetskoj ekonomskoj krizi, nje- 
zinim uzrocima i lijekovima, koji je sasvim suglasan 
sa naukama pohvaljene Papine enciklike »Quadra- 
gesimo anno«. Naglasivši ulogu psiholoških činbenika 
u ovoj krizi, pisac članka ovako nastavlja: »Što se ti- 
če sadanje ekonomske depresije, nedvojbeno je da je 
ona u velikoj mjeri proizvod one žeđe za uživanjem, 
one ognjice za spekulacijom, one strasti za brzim i la- 
kim dobitkom, što je sve zahvatilo svijet osobito pri- 
godom svjetskog rata, i to se generaliziralo u nevi- 


đenom dosle opsegu... Sve pokazuje duhovnu sme-, 


tenost današnje epohe. Nu takovo materijalističko 
shvaćanje nužno dolazi do izražaja, jer se je svijet 
odrekao starih tradicijonalnih vrednota, koje su je- 
dini potporanj ljudskog dostojanstva i temelj prave 
civilizacije. Bilo bi vrijeme da se uspostavi »prvenstvo 


duhovnog elementa«, Svijet ugrožen uslijed ove burne “ 
prevlasti materijalnih pohlepa, koje su izvor ove kri- | 


ze, morati će da se opet povrati onom duhu »umjere- 
nosti«, onom dobu »trijeznosti«, što ga je Sv. Bene- 
dikt svojim primjerom i svojom divnom regulom us- 


postavio u ondašnje društvo, koje je bilo na rubu ra-, 


i ru 

spadanja«, (Vidi »Dossiers« od 25-6-1931. str, 1356). 

Ova sva svjedočanstva što ih navedoh, također 
sa svjetovničke strane, pokazuju potpunu opravda- 
nost diagnoze današnje krize, što ju je oštroumno opisao 
Sv, Otac Papa u svojoj već više puta spomenutoj en- 
ciklici o obnovi socijalnog reda, Zaslužuje da čujete i 
njegove izvorne riječi, i dobro ih promozgate: Opisav- 
ši žalosnim srcem velike štete, štono ih današnje pri- 
like donose dušama, on tada navađa njihove uzroke 
ovim riječima: »Ovom odmetništvu od kršćanskog za- 


kona u socijalnom i ekonomskom pitanju i time iza- 
.zvanome odmetništvu vrlo mnogih radnika od katol. 


vjere, uzrok su i vrelo neuredne težnje srdaca kao 


“ žalosne posljedice istočnoga grijeha, koji je divan 


sklad među ljudskim sposobnostima tako razvrgao, da 
su opake požude odvukle čovjeka k propadljivim do- 
brima ovoga, svijeta, kao nečem vrednijem od trajnih 


. nebeskih dobara, Odatle je nastala ona nezasitna že- 
: đa za bogatstvom i vrementim dobrima, koja je, ui- 


stinu, ljude u svako doba nagonila na kršenje Božjih 


zakona i prestupanje tuđih prava, ali u današnjim e- 
“Konomskim. prilikama. ona sprema ljudskoj slabosti 


još kudikamo brojnije zamke,-Nestalni položaj ekono- 
mije i čitavog ekonomskog uređaja zahtjeva od onih, 
koji su tim, poslovima zabavljeni, najveću aktivnost. 


 -Okatle j e došlo kod nekih do tolikog otvrdnuća savje- 


sti da su im sva srestva dobra samo ako im dopušta- 
ju umnožavanje njihovih interesa ,,. Pošto je pak no- 


va ekonomska nauka istom tada niknula, kada su već 
' racijanolističke :berzovne nauke pustile duboko kori- 
\ ojenje i uvriježile se u dušama mnogih, stoga je za. u 

- kratko vrijeme i nastala neka ekonomska nauka uda- 
ljena od pravog moralnog zakona. Njezina je poslje- 
dica bila da su ljudskim požudama uzde sasvim ski- 
nute. Tada sve to veći broj ljudi, koji su bili zaoku- 
pljeni da jedino množe svoje imanje na bilo koji na- 
čin, stavili su interese povrh svega i nijesu se žacali 
ni najveih zločina proti iskrnjemu. Koji su prvi stu= 
pili na ovaj široki put, što vodi u propast, lako su na- 
šli mnogo nasljedovatelja opačine, jer su ponajprije 
lako mogli pokazati svoj prividni uspjeh, i jer su dr- 
zovito isticali sjaj bogatstva. Osim toga izložili bi 
smijehu savjesnost drugih nazivajući ih žrtvama is- 
prazne bojažljivosti, a plašljivije bi svoje suparnike 
bez milosrđa pregazili, čime su također našli mnogo 
nasljedovatelja«. (Kat. List 30-7-1931 br, 31). | 
Premili vjernici! nigqesu li u ovim riječima vjerno 
orisane žalosne današnje prilike, i prikazani pravi nji- 
hovi uzroci? Nu nije se time zadovoljio Vrhovni Pa- 
stir svete Crkve, brižni Otac čitavog čovječanstva, 'Po- 
kle je odrešito upro prstom na poglavit izvor svega 
zla, i živom riječju svratio pozornost svih odlučuju- 


ćih krugova na potrebu brzog 'djelovanja u međusob-' 
noj suradnji na ozdravljenje trulog današnjeg dru- > 
štvenog stanja, on je isto tako otvoreno, upozorio svih 


na prave lijekove, koji mogu da spasu čovječanstvo iz 
ponora, u koji srće. Čujmo dakle njegove doslovne ri- 
ječi: »Nikakav se snažan lijek ne može naći, ako se 
otvoreno i iskreno ne vratimo evanđeoskoj nauci i 
propisima Onoga, koji jedini ima riječ vječne istine 
(Iv. 6, 30), to jest, takove riječi, koje nikad ne će pro- 


ći, dok će nebo i zemlja proći (Mat, 24, 31). Dakako. 


meri 


i : . U 


da svi ponajbolji poznavaoci socijalnih pitanja živo 
teže za takvim racijonalnim uređenjem, koje bi eko- 
nomski život ponovno privelo u pravi i zdravi red, 
Ali ovaj će red, koji i mi sami živo želimo i oko kojega 
žilavo nastojimo, biti nepotpun, ako sva ljudska na- 
stojanja ne budu složno oponašala i koliko je u čovje- 
čjim silama, dostigla divotno jedinstvo Božje nakane: 
savršenim nazivamo onaj red, koji velikom snagom i 
naporom proglasuje Crkva, a zahtjeva ga sam zdravi 
razum. On se sastoji u tome, da se sve upravi k Bogu, 
prvoj i prvotnoj svrsi čitavog stvorenog djelovanja, i 
da se sva od Boga tvorena, dobra smatraju kao puko 
oruđe, kojim se valja toliko služiti u koliko privode 
k postizavanju vrhovne svrhe. 

Ako budu svi i svagdje i uvijek vršili zakon Božji 
i zdravog razuma pri sticanju zemaljskih dobara, za 
kratko će se povratiti u granice pravičnosti i pravedne 
razdiobe ne samo proizvodnja i sticanje imovine, nego 
i upotrebljavanje bogatstva, koje je često tako neu- 
redno. Prljavoj težnji za isključivim povećavanjem 
vlastitog imutka, toj sramoti i velikom grijehu našeg 
vremena, stavit će se stvarju i činom nasuprot blagi, 
ali ujedno i krepki zakon kršćanske umjerenosti, koji 
čovjeku zapovjeda da najprije traži kraljevstvo Bo- 
žje i pravdu njegovu, jer dobro znade da će mu se po 
«Božjoj darežljivosti i sigurnom obećanju dodati i vre- 
menita dobra, u koliko budu potrebna.« (Katol. List 
6-8-1931 br. 32). ' 

Kako iz ovih riječi jasno razabirete, Sv. Otac 
Papa, nepogrešivi Učitelj sv. Crkve, nalazi pravi u- 
spješni lijek današnjim nevoljama u prvom redu u 

kršć, obnovi današnjeg u dobroj mjeri poganiziranog 
svijeta. Ne će on time da kaže, da su izlišna nastoja- 
nja državnika i stručnjaka za ekonomsko-socijalno 
pridignuće naroda, nego on izričito hoće da naglasi, 
kako bez duhovnog preporoda modernog čovjeka ne- 
ma trajnog poboljšanja prema izjavi Bož. Spasitelja: 
»Kraljevstvo, Božje je unutar vas samih (Luk, 17, 21) 
i zato Sv, Otac piše: »Socijalnome pridizanju treba da 
prethodi obnova kršćanskog duha, od kojega se u 


zao čas otpali toliko ljudi, koji se bave ekonomijom: | 


Samo tako ćemo postići da toliki narodi:ne propadnu 


uzalud i da zgrada, koja se zida, da bude na pećini: 


a ne na nestalnom: pijesku. (encikl. »Quadrodesimo 
anno«, Vidi Katol, List od 30-7-1931 br. 30 str. 375). 


Da, premili vjernici, samo Kristova blagotvorna na- - 


čela mogu da «donesu: spas čovječanstvu, jer je »jedi- 


no On kamen; što ga moderni bezbožni zidari ljud- 


skoga društva odbaciše, a koji postade glava od: ugla 
; inemani u jednomu drugomu spaserija, jer nema dru- 


goga imena pod nebom danoga ljudima, kojim bismo: 


se mi mogli spasiti.« (Djela Ap, 4, 11-13). Treba da- 
“kle da se ponovno uvede pravi kršć. život i ponovno 


uspostave kršć, uredbe u ljudskom društvu. Treba da 


ljudi opet ne samo površno prihvate; nego da budu 
duboko zadahnuti Kristovim načelima, Treba da temelj- 


ne kreposti ćudoredne, naime kreposti 'kršć, lju-. 
bavi i pravde, krepostikršć. umjerenosti i trijeznosti, sve | 


stožerne kreposti duhovne obnove, proniknu pojedince, 
obitelji i narode: tada će se ispuniti ono neprevarno 
obećanje Spasiteljevo, da će dobri Bog za nagradu 
našoj vjernosti prema Njemu. usbilnoj mjeri izliti svoj 

blagoslov također na naše vremenite napore, jer je 
On rekao: »Tražite najprije kraljevstvo Božje i prav- 
du Njegovu i sve ostalo dodati će se vami« 

Nego. dandanas čuje se katkada od nekih moder- 
nih slijedeći prigovor: kako ćete da kršćanstvo donese 
spas današnjem bijednom čovječanstvu, kada eto ni- 
ie moglo da zapriječi tolike socijalne katastrofe u svi- 
jetu, pa ni današnju tešku krizu. Po tom bi se reklo, 
vele oni, da Kristova načela nemaju u sebi onu kul- 
turno-socijalnu snagu, koja im se pripisuje. Premili 
vjernici, tko tako govori, vidi se da ne poznaje povi- 
jesti čovječanstva. Nije li kršćanstvo, po priznanju i 
samih njegovih najžešćih protivnika, donijelo prepo- 
rod toli pojedinaca koli čitavog ljudskog društva, ko- 


. je je u prognstvu bilo tako nisko spalo? Sjetite se sa- 


mo bijednog življenja tolikih nesretnih ljudskih stvo- 
rova, koji su prije dolaska Kristova grozno čamili u 
teškim verigama sramotnog ropstva. Sjetite se žalo- 
snog položaja žene, čije je ljudsko dostojanstvo bilo 
toliko poniženo u ono doba. Sjetite se razuzdane n=2- 
ćudrednosti, koja je vladala svuda u svijetu prije Kri- 
sta, Sjetite se da se razočarano čovječanstvo vazda 
u svim teškim epohama obraćalo kršćanstvu za po- 
moć. Tako je bilo početkom V-og vijeka iza provale * 
barbara, tako je bilo iza poganske Renesanse kao i iza 
razorne Luterove reformacije te zlokobne frančuske 
revolucije. Vazda je kršćanstvo, oličeno u, katoličkoj 


“Crkvi i Papama, bilo kvas preporoda za nemirno ljud- 


sko društvo, Pa kako da se kršćanstvu zaniječe spo- 
sobnost, da proizvede ozdravljenje čovječanstva .iz 
današnjeg teškog moralnog i socijalnog stanja? Isti- 

na je, kršćanstvo nije zapriječilo svojim uplivom da- 
našnju tešku moralnu i iz nje proizviruću ekonomsku 
krizu, ali kako može moderni čovjek da ga za to okriv- 
ljuje: kada je upravo moderno materijalističko i na- 
turalističko bezbožno društvo svuda na svakom kora- 
ku stavljalo i stavlja najveće zapreke njegovom bla- 
gotvornom djelovanju? Kako je u prvom dijelu ove 
«poslanice jasno prikazano, današnja je kriza ponaj- 
prije moralna, proizvire iz pokvarene nutrine sa- 
moga čovjeka, koja pak rađa u praktičnom životu 
$rubim i ciničkim egoizmom te gadnim sensualizmom. 
To su, kako razložismo, prvi i poglaviti uzročnici te- 
ške ekonomske i socijalne krize. Sada pitam vas: iko 
je mogao obuzdati niže nagone u čovjeku, da pripi- 
tomi divlju zvijer, što počiva u nutrini čovječje duše, 
ako ne kršćanstvo, koje jedino imade u sebi snagu da 
preobrazi pokvareno čovječanstvo? I doista, kršćan- 
stvo je pružilo i neprestano pruža modernom čovjeku 
dragocjeno blago svoje nepogrešive istine i snagu svo- 
jih misli, ali materijalističko čovječanstvo prezirno je . 
sve to odbilo, pa kako može da baca krivnju na krš- 
ćanštvo za današnje užasne posljedice njegovog dje- 


lovanja bez Boga? Ako koji bezumni bolesnik. bježi 


«pak u životu? , 


/ 

“od sunca ne će da primi od liječnika propisane lje- 
kove i krepku hranu za uzdržavanje svog života, može 
li on da okrivljuje sunce, što ga ne topli svojim bla- 

.gotvornim zrakama, od kojega se on hotimično, odale-: 
čuje. A liječnika, koji je izvršio svu svoju dužnost i 
pokazao mu način kako da ozdravi i održi se kre- 


£ 


\ 

Premili vjernici, moderno čovječanstvo na žalost 


ne samo odbacuje od sebe spasonosnu Evanđeosku 
istinu i milost Božju, pruženu mu osobito po sv. sakra- 
mentima, nego dapače i druge odvraća od božansko- 
sa vrutka spasenja. Svrnite samo časkom svoj pogled 
po evropskim zemljama: zloglasno framasunstvo, ko- 
ja svuda pa i kod nas imađe veliku moć ie po našim 
Sradovima sve više otvara svoja skrovišta, svoje lože i 
tzv, vjenčiće, razvilo je posvuda svoju rastvornu akci- 
ju. Pomoću bezvjerske nemoralne štampe, pomoću la- 
ičkog zakonodavstva, na koje ono imade više ili ma- 
nje jaki utjecaj, bezobzirno ruši upliv. blagoivorn2 
kršćanske ideje, pa naravna je posljedica toga, da od- 
bačeno kršćanstvo nemože da zapriječi propast ljud- 
skog društva, koje ga u svojoj oholosti i moralnoj po- 
kvarenosti od sebe odbija. Takovo ljudsko društvo 


mora da snosi žalosne posljedice odmetništva od Kri- 


sta i njegovog svetog nauka. Javna apostazija dana- 
šnjeg čovječanstva najveći je zločin XIX vijeka«, od- 
lučno dovikuje veliki belgijski patriot i glasoviti ti- 
lozof kard. Mercier. I zato se obistinjuju riječi sv. Pi- 
sma: »Per quae quis peccat, per haec et torquetur«, u 


čemu tko griješi, u onome je ipedepsan (Mudr. 11,37). 


“Nije, nč, premili vjernici, kršćanstvo krivo nevoljnom 


! š 4 L K4 ».. . » 
stanju čovječanstva, nego upravo svojim javnim od- 


metništvom od Boga ovo sebi grob pripravlja. Čujte 


: pak sada upravo divno svjedočanstvo, što ga glasoviti 


francuski povjesničar Hipolit Taine, inače pozitivista, 


daje o blagotvornom uticaju kršćanstva na svjetsku 


povijest: »Kršćanstvo je, veli on, veliki par krila, 


neophodno potrebit da podigne čovjeka u više sfere 

povrh ovog gmižućeg života. Posvuda i vazda, kroz 
ovo 18 vijekova, netom ona krila malaksaju ili ih tko 
skrši, odmah nisko pada političko i privatno ćudoro- 
đe. Tako u Italiji za vrijeme Renesanse, u Engleskoj 
pod Restauracijom, u Francuskoj pod Konventom i 
Direktorijem vidili smo da je. čovjek postao pogani- 
nom, kao u prvom vijeku i istodobno pokazao se ona- 
kovim, kakav je bio u vijeku Augusta i Tiberija, to 
jest sensualan i proračunani egoizam bijaše preuzeo 
maha, okrutnost i sensualnost bezobrazno se šepirila, 
ljudsko društvo postajalo je razbojničkom špiljom i 
bludilištem... Nitko drugi nego jedinoj kršćanstvo 
može da nas zaustavi na kobnoj strmini i da zapriječi 
neosjetljivo sklizanje, kojim neprestano i svom svo- 
jom originalnom težinom naša rasa ide prema tim po- 
norima.*) 

Kako pak i sada ugledni te uviđavni državnici 
misle o potrebi kršćanstva za ozdravljenje današnjeg 
ljudstva, neka služe slijedeće izjave dvaju uglednih 
ličnosti u Francuskoj: Bivši predsjednik francuske re- 
publike Gaston Doumerque, inače protestant, rekao je 
u veljači 1929, god, novom pariškom nadbiskupu kar- 
dinalu Verdieru ove važne riječi: ,Mi cijenimo sve 
moralne sile u našem narodu, a za stalno najjača je 
moralna sila u francuskom narodu katolicizam, pa ra- 
čunamo na Vašu potporu u današnjim teškim prilikama 
boljševiziranog ambijenta." A jedan je pak aktivni 


ministar dao lanjske godine istome kardinalu ovu zna- 


*) Citirano u knjizi Lyonskog nadbiskupa kard. Sćvina: 
»Oeuvres Pastorales«, sv. I., str. 258. 

čajnu izjavu: ,,Bez katolicizma upali bismo brzo ne 
samo u barbarsko, nego u živinsko stanje." Da na- 
vedem jošter lijepu izjavu o važnosti vjere već spo- 
«enutog Coldigea, zadnjeg predsjednika velike Ame- 
riške Unije, prigodom internacijonalnog euharističkog 
kongresa u Chicagu u lipnju 1926. On je u svojoj po- 
zdravnoj poslanici na taj kongres napisao ove riječi: 
osAnogi se čude i zaviđaju divnom vremenitom na- 
pretku američkog naroda u svakom pogledu; neka 
znadu da je taj napredak tijesno spojen sa vjerskim 
osjećajima našeg naroda: nema trgovine bez kredita, 
nema kredita bez poštenja, a nema poštenja bez vjer- 
skog uvjerenja." A glasoviti njemački pjesnik Goethe 
izjavio je slijedeći: »Sva povjesna razbodlja koja su 
na sebi nosila vjerski biljeg.... bijahu svijetle tačke 
u povijesti, kreposna za srce i plodna ne samo za sa- 
vremeno doba, nego i za buduća pokoljenja. Dočim su 
sve epohe koje su na sebi nosile biljeg bezvjerja u bilo 
kojem obliku, samo teškim naporima, jadno životareći, 
mogle da odole vremenima.“ 

Neka vam, premili vjernici, sva ova odlična svje- 
dočanstva visokih ličnosti pokažu veliku važnost što ju 
ozbiljni ljudi pridavaju katoličkoj vjeri za sanaciju 1 
preporod ljudskoga društva, te istodobno neka vam to 
bude jakim poticajem za probuđenje kršćanskog duha 
među nama: u našim srcima, u našim obiteljima, u na- 
šim društvima, u čitavom društvenom životu. Neka. 
osobito jače zavlada kod nas prava kršćanska ljubav: | 
živa ljubav prema Bogu i djelotvorna prema bližnjemu; 
neka kršćanske kreposti pobožnosti, čistoće, prave- 
dnosti, umjerenosti ponovno procvatu u našim stra- 

nama, i tada možemo biti sigurni da će dobri Gospodin 
pokazati milostivo svoje lice nad nami i smilovati se 
našim bezakonjima. Nemojmo se; premili vjernici, tu- 
žiti na pravednu ruku Božju, koja nas šiba govoreći 
kako se katkada nepametno sluša iz kršć. ustiju: »tA, 
što smo mi sagriješili da nas ovako Božja pravda sna- 
lazi; ako se je današnji narod u velikom svijetu oda- 
lečio od Boga i pogazio Njegov sv. zakon, nijesmo mi 
u tomu sudjelovali.« Pad 
Premili u Gospodinu! Molim, promislite malo i 
recite mi: je li pametno ovakovo govorenje nekih da- 
našnjih vjernika? Oni vele: »što smo. mi sagriješili?« 
Nu nije li bezbožni laički, materijalistički i naturali- 
stički duh dosta zahvatio i naše strane? Nije li i neke 
među nami, osobito među površnom inteligencijom i 
mlađim naraštajem, dosta okužio i odalečio od vjere 
i sv. Crkve? Nije li malaksalo i kod nas vjerno op- 
služivanje temeljnih kršćanskih dužnosti? Ne krši li 


se tako lako treća zapovijed Božja, te se lakoumno 


izostavlja sv, misa u dan svetačni, a po nekim mje- 
stima ne radi li se bezobzirno u nedjelje.i druge za- 
povjedne blagdane? Ne zanemaruje li se dužno pri- 
manje sv. sakramenata barem jednom na godinu? A 
što da kažemo o grubom egoizmu, koji se sve više širi: 
o grešnim težnjama za lakim dobitkom i brzim oboga- 


ćenjem bez velikog truda, o nepoštivanju kršć. zakona - 


pravde i ljubavi u međusobnim odnosima, te o pravoj 
groznici za zemaljskim uživanjem što je mnoge za- 
hvatila? I još što da rečemo o nesretnom ljudskom 


obziru, o kukavnoj plašljivosti mnogih kršćana, koji: | 


ne će da u prigodi ustanu na obranu svoje vjere, nego 

često puta vuku jaram“skupa sa protivnicima i tako ih 
pomažu i utvrđuju u njihovim krivim naukama? Na- 
dodajte svemu ovomu slabljenje morala uslijed čitanja 
nepoštenih novina, koje se šire i u našim stranama; 
uslijed zlokobnog utjecaja nečedne mode sa strane 
nekih naših djevojaka i žena; uslijed ubitačnog djelo- 
vanja zajednićkog kupanja, koje nam sve to više uva- 
đaju stranci po našim primorskim mjestima, a mi se iz 
slabosti ili iz interesa tome lako bez odlučnog opiranja 
prilagođujemo. Sada, molim, kažite po duši: smijemo: 
li se tužiti na pravedne Božje pedepse koje nas za 
naše grijehe stizavaju? Ne smijemo podnipošto, premili. 
vjernici, nego rađe moramo svi da sa nadahnutim psal- 
mistom skrušeno: zavapimo: »Peccavimus, iniguitatem 
fecimus, iniuste. agimus!« Teško sagriješismo, Gospo- 
dine, zlo počinismo, nepravedno djelovasmo, pa iskreno 
pokajani priznajemo sa pravednim Tobijom: »Jer ne 
opslužismo Tvoje zapovijedi, Gospodine, zato smo pre- 

dani u rastrkanost, u ropstvo, u smrt i na izrugivanje 
kod svih naroda među kojima .si nas raspršio« 

(Tob. 3, 4). > “o 

Nu nemojmo zato klonuti duhom, premili vjernici, 

nego sa istim pobožnim Tobijom pouzdano kliknimo: 

»Ipse castigavit nos propter iniguitates nostras, et ipse: 
salvabit nos propter misericordiam suam.« (Ib. 13, 6.) 

Gospodin nas je pedepsao radi naših bezakonja, i On 


će nas spasiti radi svoga velikog milosrđa, jer nam je 


on to sam izričito obećao po proroku Izaji (55, 7): 
»Tražite Gospodina dok ga se može naći; zazivajte ga 
dok vam je blizu! Neka se okani grešnik opakoga svoga 
puta i poganih svojih misli, i neka se povrati Gospo-- 

dinu i Bogu našemu, i on će se smilovati njemu, jer je 
vazda spreman na oproštenje.« 


_Premili vjernici! Eto nas opet u sveto korizmeno 
vrijeme. Sada je vrijeme Bogu prijatno, sada je vri- 
jeme spasenja. (2 Kor. 6, 3.) Pokažimo se dakle kao 
vjerni službenici Božji sa velikim ustrpljenjem, u pat- 
njama, u nevoljama, u tjeskobama, teškoćama, kojima 
smo dandanas tako jako izvrgnuti, i zaslužiti ćemo od 
Boga oproštenje. Tada će se skratiti teški dnevi ove 
pravedne Božje kušnje, te ispuniti obećanje štono ga 
je Gospodin Bog dao iskreno pokajanomu žudijskom 

“puku, poručivši mu po proroku: »Oprostio je Gospodin 
svome puku i rekao mu: Evo ja ću vam dati opet i 
“pšenice i vina i ulja, i bit ćete puni svega toga, i ne ću 
«dopustiti da budete na porugu poganskim narodima.« 
(Joel. 2.) 


Premili vjernici! I na nami će se ovo izvršiti ako 
se budemo poput onoga izabranoga puka skrušiti od 
svojih zloća i opačina svim svojim srcem, iz dna svoje 
duše: u molitvi, u plaču, u postu i u dobrim djelima. 

“Odazovite se dakle u ovo korizmeno doba svikolici 
ljubežljivom glasu brižljive naše Majke sv. Crkve, i 
pokažite se osobito revniji u molitvi i u milosrdnm 
. djelima! Molitva je ona otajstvena snaga kojom se po- 
stizava i uzdržava pravi kršćanski i krepostan život; 
funkcija, u revnom slušanju spasonosne Božje riječi, 
u češćem pristupanju na sv. sakramente! Ali hoćete li 
«da.lakše okajete svoje grijehe i dostignete vječno bla- 

ženstvo, spojite sa pobožnom molitvom i blagodarno- 
milosrđe prema siromasima, jer se time najviše udobro- 

voljuje Gospodina, »Ne zaboravite dobro činiti i davati 
milostinju«, piše veliki Apoštol sv. Pavao, »jer se ta- 
kovim žrtvama ugađa Bogu.« (Hebr. 13,16.) A svi ste 
čuli za utješljivo Božje obećanje dano po anđelu Ta 

biji (12, 8,9): »Dobra je molitva s postom i milostinja 

bolja nego li blago-u zlatu sahranjivati, jer milostinja 

oslobađa od smrti, čisti od grijeha i čini da se nađe 
milosrđe i život vječni.« A okrunjeni prorok pjeva: 

»Blago onomu koji se spomene siromaha i uboga: u 
njegovoj nevolji izbaviti će ga Gospodin.« (Ps. 40, 2.) 

I neka nitko ne kaže da nije u stanju da pomogne siro- 
mahu, jer svatko može da nešto doprinese za olakšanje 
velikih današnjih teškoća brata svoga; netko više, nztko 
manje, razmjerno prema svojim silama. Zato otvorite 
svoje srce siromahu, raširite svoje ruke i priskočite mu 
u pomoć! Uskratite sebi koje suvišne troškove: za za- 
bave, za skupocjena odijela ili drugo; te udijelite to 
siromasima! Spomenite se dobro riječi Bož. Spasitelja: 
»Što ste god učinili jednom od ove moje najmanje? 


. braće, meni ste učinili« (Mat. 25, 4), i tako ćete svojim 


milosrdnim djelima, izvršenim radi Isusa, zadužiti 
Njega samoga, koji će vam obilno povratiti uz visoku 
nagradu. —, ' 

' ( 

Nego, premili vjernici, još jednu važnu napomenu: 
Nije dovoljno dandanas da kršćani budu samo za sebe 
dobri i pobožni, nego treba da svi vjernici jednoga i 
drugoga spola budu, poput prvih kršćana, također revni. 
i gorljivi Kristovi apoštoli u današnjem rastrovanom . 

ljudskom društvu, da revno pomažu Katol. Akciju, da 
stupe u vjerska društva u svrhu kat. preporoda, Rekao 
sam: poput prvih kršćana, jer kako nam povijest, jasno 
dokazuje, prvih vijekova svi su vjernici neumorno i 
neustrašivo pripomagali širenju vjere Kristove. Upravo 
ti ljudi svjetovnog stališa snažno su pripomogli srušiti 
pogansko rimsko carstvo, ne mačem, nego svojim kat. 
apoštolskim djelovanjem. Svaki je vjernik u ono vri- 
jeme širio u svojoj okolini blagotvornu evanđeosku 
nauku: radnici među radnicima, robovi među robovima, 
vojnici u kasarnama,. činovnici u uredima, kršć. dje- 
vojke i gospođe među poganskim djevojkama i matro- 
nama, Svi su bez prestanka vršili apoštolsku misiju, 
prodrli su u sve ljudske ustanove te osvojili pogansko 
rimsko carstvo: svjetovnjaci jednoga i drugoga spola 
bili su najbolji pomagači i suradnici apoštola u širenju 
Kristovog nauka, Premili vjernici, tako treba da bude 


i dandanas: kako smo vidjeli u ovoj poslanici, prvi je , 


i poglaviti uzrek današnje velike socijalne krize -od- 
metnuće modernog čovječanstva od. Krista i Njegovih 
sv. nauka, pa stoga je najpreča potreba.da katolički 
svjetovnjaci priteknu kleru u pomoć, unesu spasonosna 
Kristova načela najprije u svoje duše i u svoje obitelji, 
a zatim posvuda, gdje god to mogu, u svoju bližnju i 


daljnju okolinu, da tako doprinesu svoj. dio toli'po- . 


trebitom obnovljenju svijeta u Kristu. Tako će se oživo- 


tvoriti divno geslo Sv, Oca Pape: »Mir Kristov u kra- 
ljevstvu Kristovu!« Nu zato je od potrebe da se takovi 
apoštoli Kristovi očeliče i usavrše u vjerskim društvi- | 


ma što im ih pruža sv. Crkva, Prihvatite stoga, premili 
“vjernici, svom, revnošću ova blagotvorna religijozna 

udruženja, u kojima ćete dobiti samo dobre upute za 
ojačanje u vjeri i kreposnom životu, kao što i solidne 
pouke za bolje shvaćanje istina naše sv, vjere, koje 
ćete tako moći da uspješno branite pred protivnicima. 
Stupite dakle, sve katoličke djevojke, u djevojačka 
društva Srca Isusova, sve matere u Materinska dru- 
štva, muževi u Vojsku Srca Isusova ili Apoštolat mu- 
ževa, a osobito vi katolička mladež: dječaci i mladići, 
prigrlite toli zgodna Križarska društva, koja će vas 
učvrstiti u vjeri i u kršć, životu. Odgojeni i osokoljeni 
u tim po sv. Crkvi, a napose od slavno vladajućeg Pape 


“Pija XI. preporučenih i blagoslovljenih udruženja, po- 


stati ćete pravi apoštoli Kristovi, Njegovi odani vojnici 


i odlučni pobornici, Time ćete lakše postignuti i svoje 


spasenje, jer lijepo veli sv. Ivan Krisostom: »Ništa ne 
označuje bolje pravog Kristovog učenika nego li revno- 
vanje za spas drugih. Ne mogu vjerovati.da će se spa- 
siti kršćanin koji se ne bi brinuo na nijedan način za 
spas svoga bližnjega.« ' 


Svršavam ovo svoje pismo vrućom preporukom 


sv. Pavla, što ju živo stavljam na srce svima vami: 


>Vigilate, state in fide, virilites agite et confortamini. 
Omnia vestra in caritate fiant.« - »Bdijte, stojte čvrsto 
u vjeri, muževno djelujte i ukrijepite se! Sve obavljajte 
u ljubavi!« (1. Kor. 16, 18.) 


Neka milostiva Majka Božja, Neoskvrnjena i čudo- 
tvorna Lurdska Gospa, bude moćna naša zagovornica 


na nebesima, te nam isprosi od Boga obilje milosti i- 

blagoslova u revnom nastojanju toli za naše posvećenje 


koli za naš Apoštolski rad na proširenje svetog Božjeg | 


kraljevstva! "I 


UHvaru, na dan Prikazanja Neoskvrnjene u Lurdu, 


dne 11 veljače 1932. 


t MIHO, biskup. 


*) Pročitajte, mp. dušobrižnici, ovu poslanicu svo- 
jim vjernicima u jedan ili dva puta, i to u većim žu- 
pama ne samo na župskoj, nego i na Još jednoj drugoj 
najvećma posjećenoj misi! 

